ईस्ट इंडिया कंपनी की सरकार ने अपने सैनिकों की बहादुरी की प्रशंसा की, जो कि संख्या में कम होने के बावजूद भी डटे रहे। चूंकि यह युद्ध तीसरे एंग्लो-मराठा युद्ध, जिसमें कुल मिलाकर पेशवा की हार हुई, के दौरान लड़े जाने वाली अंतिम लड़ाईयों में से एक था, अतः इस युद्ध को भी कंपनी की जीत के रूप में याद किया गया था। अपने मृत सैनिकों की स्मृति में, कंपनी ने कोरेगांव में "विजय स्तंभ" (एक ओबिलिस्क) का निर्माण किया। स्तंभ के शिलालेख घोषित करता है कि कप्तान स्टॉन्टन की सेना ने "पूर्व में ब्रिटिश सेना की गर्वित विजय हासिल की।"कंपनी के सैनिकों में मुख्य रूप से बॉम्बे नेटिव इन्फैंट्री से संबंधित महार रेजिमेंट के करीब 500 सैनिक थे। हेनरी टी प्रिंसेप की किताब  "हिस्टरी ऑफ़ द पॉलिटिकल एंड मिलिट्री ट्रांजैक्शंस इन इंडिया" में इस लड़ाई में महार दलितों से सजी अंग्रेज़ टुकड़ी के साहस का ज़िक्र मिलता है। भीमा-कोरेगांव की जंग खत्म होने के बाद महारों के सामाजिक जीवन में कुछ बदलाव आए। दलित एवं आंबेडकरवादी नेता ब्रिटिश फ़ौज की इस जीत का जश्न इसलिए मनाते हैं क्योंकि जीतने वाली ईस्ट इंडिया कंपनी से जुड़ी टुकड़ी में ज़्यादातर यानी करीब 500 महार समुदाय के सैनिक थे। ऐसे में दलित कार्यकर्ता इस घटना को दलित इतिहास का अहम हिस्सा मानते हैं। महारों के वंशज मराठी बौद्ध इस युद्ध को अपने इतिहास का एक वीरतापूर्ण हिस्सा मानते हैं।

कोरेगाँव का युद्ध और महार
स्मारक
हताहत
युद्ध के बाद